Vadul lui Vodė

Vadul lui Vodė ( – „Kunigaikščio brasta“) – Moldavijos miestas, Kišiniovo municipijaus Čiokanos sektoriaus dalis.

Vadul lui Vodė yra dešiniajame Dniestro krante, 23 km nuo Kišiniovo. Vadul lui Vodės poilsio zona vaizdingame Dniestro slėnyje yra mėgstama Kišiniovo gyventojų ir aplinkinių gyvenviečių gyventojų. Dniestro krante driekiasi paplūdimiai, poilsio namai, sanatorijos, barai, restoranai, sporto aikštynai.

2007 m. Vadul lui Vodei buvo suteiktas naujas statusas – Moldavijos miestas kurortas.

 Istorija 
Seniausias žinomas dokumentas, kuriame minima vietovė, datuojamas 1432 m. Gyvenvietė Vadul lui Vodė paminėta 1732 m. dokumente. Ši gyvenvietė minima ir 1774 m. gyventojų surašymo dokumentuose.

Pagal metraštininkų duomenis XV a. pabaigoje šioje vietovėje per upė persikėlė Štefano čel Marės kariuomenė, kuri po to netoliese įveikė turkų kariuomenę. Po pergalės jis įkūrė gyvenvietę, kurią pavadino Vadul lui Ştefan Vodă ('Kunigaikščio Štefano brasta').

Po 1960 m. gyvenvietė imta vystyti kaip kurortas. 1968 m. gavo miesto tipo gyvenvietės statusą. Tarybiniais metais mieste buvo pastytos dvi gelžbetonio gaminių gamyklos.
2005 m. Vadul lui Vodė gavo miesto kurorto vardą.

 Miestas dabar 
Mieste veikia:
 pradinė mokykla, licėjus, muzikos ir sporto mokyklos, Moksleivių kūrybos rūmai, vaikų darželis.
 dvi bibliotekos, Kultūros namai, etnografijos muziejus, Kovos šlovės muziejus.
 poliklinika, ligoninė, dvi sanatorijos (kardiologinė „Bukuria“ ir daugiaprofilinė „Speranza“). Sanatorijos veikia visus metus, juose kasmet ilsisi ir gydosi po 5 tūkst. žmonių.

Poilsio zonoje yra apie 100 poilsio bazių, kempingų, vaikų vasaros stovyklų. Netoli miesto yra Dniestro parkas, kurio plotas 584 ha.

Mieste veikia vandens tiekimo kompanijos Apă canal siurblinė, kurioje dirba apie 60 žmonių.

Miesto plotas yra 1450 ha, jis driekiasi iš vakarų į rytus dešiniajame Dniestro krante. Miestas dalinamas į dvi dalis – Vadul lui Vodė ir Naujasis Vadul lui Vodė.

Mieste yra apie 4,5 tūkst. gyventojų, tačiau vasarų gyventojų padaugėja iki 15 tūkst.

Kategorija:Moldavijos miestai
Kategorija:Kišiniovo municipijus